Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 6/1999. (II. 1.) OM rendelethez
Paragraph Index: 627

6. Az ismeretek ellenőrzési rendszere Az ellenőrzési rendszer a tantervben előírt — részben egymásra épülő, részben egymástól független aláírások megszerzésétől, beszámolók, kollokviumok, szigorlatok letételéből, a szakdolgozat elkészítéséből és a záróvizsgán való megvédésből tevődik össze. A kötelező kollokviumok száma legalább 13. 6.1. Kötelező szigorlati tárgyak: vámjog, vámtarifa. 6.2. A szakdolgozat A szakdolgozat a szakirányú képzésnek megfelelő eredményében — legkevesebb 40 oldalnyi terjedelemben — írásban megjelenő, alkotó jellegű szakmai feladat, amely a hallgató tanulmányaira, empirikus kutatásra és/vagy a szakirodalomra támaszkodva készíthető el, és igazolja azt, hogy a hallgató képes az elsajátított ismeretanyag gyakorlati alkalmazására, az elvégzett munka és az eredmények szakszerű összefoglalására, a témakörbe tartozó feladatok megoldására, önálló szakmai munka végzésére. 6.3. A záróvizsga 6.3.1. A záróvizsgára bocsátás feltételei a tantervben előírt követelmények teljesítése, nevezetesen: — a szakdolgozat elkészítése és benyújtása, — a kötelező beszámolók, kollokviumok és szigorlatok eredményes teljesítése, — a bíráló(k) által elfogadott szakdolgozat. 6.3.2. A záróvizsga részei: — a szakdolgozat megvédése a záróvizsga keretében, — szóbeli vizsga a szakdolgozat témájához kapcsolódó tantárgyak elemeiből. 6.3.3. A záróvizsga eredménye A szóbeli vizsgára és a szakdolgozat elkészítésére és védésére adott érdemjegyek átlaga.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes